ગઈકાલે ફૈઝાબાદનું નામ બદલીને અયોધ્યા જાહેર કરનાર મુખ્યમંત્રી યોગીએ અયોધ્યામાં આજે બીજા દિવસે રામજન્મ ભૂમિ જઈ રામલલ્લાના દર્શન કર્યા હતા. તે અગાઉ યોગી હનુમાન ગઢી, દિગંબર અખાડા અને સરયુ ઘાટ પણ ગયા હતા. ત્યારબાદ પત્રકારો સાથે વાતચીત કરતા યોગીએ કહ્યું કે, અયોધ્યામાં જ રામ મંદિર હતું અને રહેશે. જેમાં બંધારણીય જોગવાઈ અનુસાર જ આ મંદિર બનાવવાનું કહેતા તેમણે કહ્યું કે, મુખ્ય મંદિરમાં ભગવાનની પૂજનીય મૂર્તિ હશે. જયારે સરયુ ઘાટ પર બે-ત્રણ જગ્યા જોઈ છે ત્યાં ભગવાન રામની ૧૫૧ મીટર ઉંચી દર્શનીય મૂર્તિ સ્થાપિત કરવામાં આવશે.